A gyerek Kezdő-Haladó Serdülő CSB 3. fordulója 2018.10.20-án került megrendezésre.

Lányok a versenyt korláton kezdték , ahol szépen kivitelezett folyamatos gyakorlatokat mutattak be. Az apró testtartás és lábtartás hibákat kell a későbbiekben kijavítani. A tavaszi versenyhez képest a lányok sokat fejlődtek gerendán, magabiztosabb gyakorlatokat mutattak be. A gimnasztikai elemekre több hangsúlyt kell fektetnünk abban van lemaradásunk a többiekkel szemben. Talajon a pontosság és a magabiztosság még hiányzik a gyakorlatokból , illetve itt is a gimnasztikai elemek szebb kivitelezése a cél. Az akrobatikus elemek szépen csiszolódtak az előző versenyhez képest. A négy szer közül sajnos az ugrás sikerült a legrosszabbul, ez lehet azért is mert a lányok utolsó szere volt és nem sikerült annyira koncentrálni mint a többi szeren, Ez természetesen nem mentség , a későbbiekben igyekszünk ezen változtatni.